stanford-oval/wikipedia huggingface dataset:
Team Picnic PostNL
Aiheesta muualla

Tallin kotisivut
Kuvia tai muita tiedostoja aiheesta Team Picnic PostNL Wikimedia Commonsissa
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Team DSM
Käännös suomeksi
Järvi-Pohjanmaan kansalaisopisto

| Järvi-Pohjanmaan kansalaisopisto |
| --- | --- |
Sijainti:  Sairaalatie 3 62900 Alajärvi
Tyyppi:  kansalaisopisto
Perustettu:  1966
Rehtori:  Titta Väänänen
Opiskelijoita:  1 706 (2021)
Verkkosivut
Järvi-Pohjanmaan kansalaisopisto on Etelä-Pohjanmaalla sijaitseva, Alajärven kaupungin ylläpitämä yleissivistävää koulutusta tarjoava vapaan sivistystyön oppilaitos. Opiston toimialueeseen kuuluu Alajärven lisäksi Soinin ja Vimpelin kunnat. Lukuvuonna 2024–2025 kansalaisopisto järjestää yhteensä 164 kurssia. Opiston rehtori on Titta Väänänen.
Historia

Ennen oman opiston perustamista Alajärvi oli vuonna 1965 mukana Järviseudun kansalaisopiston kannatusyhdistyksessä, jonka pyrkimyksenä oli perustaa koko Järviseudun kattava kansalaisopisto. Jo kesällä Alajärvi jättäytyi pois yhdistyksestä. Tätä kunta perusteli sillä, että viiden kunnan toiminta-alue olisi liian laaja. Alajärven kansalaisopisto aloitti toimintansa syksyllä 1966, samaan aikaan Järviseudun kansalaisopiston kanssa. Alajärven kansalaisopiston yhteydessä toimi kesälukio vuosina 1967–1969.
Vuonna 2003 Lehtimäen-Soinin kansalaisopisto yhdistyi Alajärven kansalaisopistoon, jonka myötä sen toiminta-alueeseen liittyivät Lehtimäki ja Soini. Opiston nykyinen nimi on otettu käyttöön elokuussa samana vuonna. Vimpeli siirtyi Järvi-Pohjanmaan kansalaisopiston toimialueelle vuonna 2009.
Opetustilat

Kansalaisopiston päärakennuksessa Alajärvellä Sairaalatiellä on musiikin, kuvataiteen ja liikunnan opetukseen tarkoitettuja tiloja. Vimpelissä opistolla on käytössään Aapiskujan koulun toinen kerros. Lisäksi opetustarkoituksiin vuokrataan tiloja eri kyläyhdistyksiltä.
Laki & Järjestys

Laki & Järjestys on suomalainen Oi! / punkrock -yhtye, joka on perustettu Lappeenrannassa tammikuussa 2020.
Ura

Yhtyeen ensimmäinen julkaisu oli helmikuussa 2021 julkaistu 7" EP Kuka lystin kustantaa?. Levyn julkaisi Hell's Tone Records. Levy on nykyään loppuunmyyty.
Kesällä 2022 yhtyeeltä julkaistiin ensimmäinen pitkäsoitto Uusi aika. Levy on saatavilla LP:nä, CD:nä sekä kaikissa yleisimmissä suoratoistopalveluissa. Vinyyliversio levystä ilmestyi marraskuussa 2022.
Radiokanava FinnRadio FM valitsi Uusi aika -albumin vuoden rock -albumiksi joulukuussa 2022.
Yhtyeen kolmas albumi Ei katumusta -EP julkaistiin heinäkuussa 2024.
Kokoonpano

Pietu - basso
Jussi - laulu
Kimi - rummut
Santtu - kitara
Entiset jäsenet

Topi - rummut (2020-2023)
Pasi - kitara (2020-2024)
Julkaisut

Kuka lystin kustantaa? 7" EP, 2021 (HTR023)
Uusi aika CD, LP, 2022 (HTR025)
Ei katumusta CD EP, 2024 (HTR026)
Aiheesta muualla

Laki & Järjestys (Instagram)
Kantatie 59

Kantatie 59 oli vuosina 1938–1996 Päijänteen itäpuolelta Heinolan maalaiskunnan Lusista Jyväskylän maalaiskunnan Kanavuoreen kulkenut kantatie. Se kulki muun muassa Hartolan ja Joutsan kautta. Vuoden 1996 tienumerointiuudistuksessa valtatie 4 siirrettiin kulkemaan Päijänteen itäpuolitse, jolloin kantatie 59 muuttui osaksi valtatietä 4 ja tienumero 59 poistettiin käytöstä. Samalla Päijänteen länsipuolitse Lahdesta Jämsään kulkenut entinen valtatien 4 osuus numeroitiin uudelleen valtatieksi 24.
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Luettelo Lionel Messin maajoukkuemaaleista

Lionel Messi on kaikkien aikojen toiseksi eniten maajoukkuemaaleja tehnyt jalkapalloilija.
Lionel Messi on argentiinalainen jalkapalloilija, joka on edustanut Argentiinan A-maajoukkuetta elokuusta 2005. Hän teki ensimmäisen maalinsa joukkueessa 2006 ja ensimmäisen hattutemppunsa helmikuussa 2012.
Messistä tuli Argentiinan maajoukkueen kaikkien aikojen paras maalintekijä kesäkuussa 2016, kun hän teki 55. maalinsa. Hän teki sadannen maajoukkuemaalinsa maaliskuussa 2023. Hän nousi maailmanlaajuisesti historian toiseksi parhaaksi maajoukkuemaalintekijäksi heinäkuussa 2024 Cristiano Ronaldon jälkeen.
Hattutemput

Päivitetty 16. joulukuuta 2024
| Nro>  | Päivämäärä | Pelipaikka | Vastustaja | Maalit | Tulos | Ottelumuoto | Viite |
| --- | --- | --- | --- | --- | --- | --- | --- |
| 1. | 29. helmikuuta 2012 | Stade de Suisse, Bern, Sveitsi |  Sveitsi | 3 (1–0, 2–1, 3–1) | 3–1 | Ystävyysottelu |  |
| 2. | 9. kesäkuuta 2012 | MetLife Stadium, East Rutherford, Yhdysvallat |  Brasilia | 3 (1–1, 2–1, 4–3) | 4–3 | Ystävyysottelu |  |
| 3. | 15. kesäkuuta 2013 | Estadio Doroteo Guamuch Flores, Guatemala, Guatemala |  Guatemala | 3 (1–0, 3–0, 4–0) | 4–0 | Ystävyysottelu |  |
| 4. | 10. kesäkuuta 2016 | Soldier Field, Chicago, Yhdysvallat |  Panama | 3 (2–0, 3–0, 4–0) | 5–0 | Copa América Centenario |  |
| 5. | 10. lokakuuta 2017 | Estadio Olímpico Atahualpa, Quito, Ecuador |  Ecuador | 3 (1–1, 2–1, 3–1) | 3–1 | MM-karsinta 2018 |  |
| 6. | 29. toukokuuta 2018 | La Bombonera, Buenos Aires, Argentiina |  Haiti | 3 (1–0, 2–0, 3–0) | 4–0 | Ystävyysottelu |  |
| 7. | 9. syyskuuta 2021 | Estadio Monumental, Buenos Aires, Argentiina |  Bolivia | 3 (1–0, 2–0, 3–0) | 3–0 | MM-karsinta 2022 |  |
| 8. | 5. kesäkuuta 2022 | El Sadar, Pamplona, Espanja |  Viro | 5 (1–0, 2–0, 3–0, 4–0, 5–0) | 5–0 | Ystävyysottelu |  |
| 9. | 28. maaliskuuta 2023 | Estadio Único Madre de Ciudades, Santiago del Estero, Chicago |  Curaçao | 3 (1–0, 3–0, 5–0) | 7–0 | Ystävyysottelu |  |
| 10. | 15. lokakuuta 2024 | Estadio Monumental, Buenos Aires, Argentiina |  Bolivia | 3 (1–0, 5–0, 6–0) | 6–0 | MM-karsinta 2026 |  |
Tilastot

Päivitetty 16. joulukuuta 2024
Sergei Kuula

| Sergei Kuula |
| --- | --- |
 Sergei Kuula vuonna 2011.
Näyttelijä(t):  Tero Tiittanen
Kesto:  2008, 2011, 2012–2017, 2018, 2019
Ensi- esiintyminen:  Osa 1530: Helena on koston jumalatar (2. huhtikuuta 2008)
Viimeinen esiintyminen:  Osa 3561: Heikun keikun, Peppi Puolakka  (1. toukokuuta 2019)
Henkilötiedot
Koko nimi:  Sergei Tapio Kuula
Status:  karannut vankilasta
Ammatti:  yrittäjä, tarjoilija
Sukupuoli:  mies
Suhteet
Vanhemmat:  Igor Kuula Helena Kuula
Sisarukset:  Sebastian Vuorela Antti Polvijärvi Niina Kanerva (siskopuoli)
Puoliso(t):  Peppi Puolakka  Marianna Kurki (ex-kihlattu)
Lapset:  Taiga Kuula
Sisarusten lapset:  Elias Vikstedt (kuollut) Oliver Vuorela
Infobox OKVirheellinen NIMI-arvo: 
Sergei Tapio "Sege" Kuula (s. 29. marraskuuta 1979) on Tero Tiittasen esittämä kuvitteellinen hahmo televisiosarjassa Salatut elämät, joka oli sarjassa mukana vakituisesti vuosina 2012–2017, kunnes näyttelijä jätti sarjan. Sergei palasi sarjaan syksyllä 2018, mutta lähti pian. Seuraavan kerran Sergei vieraili sarjassa hetkellisesti keväällä 2019. Hänen ensiesiintymisensä nähtiin kuitenkin jo vuonna 2008. Hän oleili Pihlajakadulla myös vuonna 2011.
Sergei on Igor ja Helena Kuulan poika, Sebastian Vuorelan ja Antti Polvijärven veli sekä Niina Kanervan, jota ei ole koskaan tavannut, velipuoli. Hahmo on esiintynyt myös sarjaan perustuvissa elokuvissa Nightmare – painajainen merellä ja Nightmare 2 – Painajainen jatkuu.
Elämä Pihlajakadulla > Kosto Romeolle ja Karille sekä ampumatapaus

Sergei yritti äitinsä Helenan kanssa kostaa Kari Taalasmaalle ja Romeo Arolle veljensä Sebastianin vankilaan joutumisen. Sergei ajautui asevälikohtaukseen Romeon Rafael-veljen kanssa, minkä seurauksena sai luodin selkärankaansa. Sergei halvaantui pitkäksi aikaa ja joutui tekojensa seurauksena vankilaan.
Elämä Pihlajakadulla > Paluu vankilasta, Korpin kuolema, kahvila ja huumerikokset sekä suhde Isabellaan

Sergei pääsi vankilasta kuntoutuneena ja palasi äitinsä luokse Pihlajakadulle. Hän kuuli lapsuudenystävältä Antti Polvijärveltä Sebastianin valekuolemasta. Hän luuli, että Sebastian oli oikeasti kuollut ja päätti kostaa Korpille, jonka takia Sebastian lavasti kuolemansa. Helena lähti estämään Sergein kostoa Korpille, mutta kamppailun seurauksena Korppi tippui katolta alas ja kuoli. Myöhemmin kävi ilmi, että Heiskanen oli Korpin poika. Sergei osti ystävänsä Raunon omistaman dAmDaM-kahvilan ja alkoi pyörittää samalla huumekauppaa. Jiri Viitamäki ja Heidi Aaltonen saivat selville hämäräpuuhat ja yrittivät saada Sergeitä vastuuseen. Sergeillä oli myös suhde Isabella Holmin kanssa. Lopulta Sergein lapsuudenystävä Antti Polvijärvi nappasi ystävänsä taka-ajatuksenaan päästä pois Helsingin poliisin arkistosta, jonne oli joutunut tehtyään virkavirheen. Sergei joutui vankilaan.
Elämä Pihlajakadulla > Toinen paluu vankilasta, kosto Antille ja suhde Peppiin

Sergei palasi takaisin sarjaan, kun Peppi Puolakka kävi katsomassa häntä vankilassa. Myöhemmin myös Helena ja Antti kävivät tapaamassa miestä. Sergein suunnitelma oli saada Antti puhumaan itsensä ulos vankilasta. Suunnitelman mukaisesti hänen vankilakaverinsa pahoinpiteli Sergein, minkä avulla hän sai Antin järjestämään itselleen koevapauden. Ehtoihin kuului, että Sergei suostui pitämään jalassaan seurantalaitetta sekä hankki työpaikan ja asunnon.
Vankilasta päästyään Sergei esitti rakastavansa Peppiä, jotta voisi käyttää tätä hyväkseen kostaakseen Antille. Sergei lavasti Antin Pepin silmissä ilmiantajaksi, joka oli kertonut Sergeitä vastustavalle Ossi Puolakalle missä Peppi ja Sergei lounastivat. Kostosuunnitelman mukaisesti Peppi liittyi majatalo Amandassa iltaa viettäneen Antin seuraan. Antti juotettiin humalaan ja Sergei laittoi juomaan tyrmäystippoja. Peppi vei Antin tämän huoneeseen ”lepäämään”. Kun Antilta meni taju, Peppi lavasti tilanteen raiskausyritykseksi. Antti erotettiin virastaan. Kun Pepille paljastui Sergein käyttäneen häntä hyväkseen, Peppi perui raiskaussyytteen ja Antti palasi poliisiksi.
Antti uhkasi toimittaa Sergein jälleen vankilaan. Sergei ja Helena uhkasivat Anttia hankkimillaan todisteilla tämän epämääräisestä toiminnastaan poliisina. Antti heitti todisteena toimineen kameran mereen, minkä vuoksi Sergei uhkasi tönäistä Antin veteen. Yllättäen Antti paljasti olevan Sebastianin kadonnut kaksosveli eli Helenan poika ja Sergein veli. Antti halusi, että tämä pysyisi heidän kolmen välisenä asiana. Sergei ja Antti sopivat riitansa, mutta Sergei halusi Antin jättävän hänet ja perheensä rauhaan. Isabella kuitenkin kertoi Sebastianille Antin olevan hänen kaksoisveljensä.
Sergei huomasi rakastuneensa Peppiin oikeasti ja katui sitä, että kohteli tyttöä huonosti. Sergei yritti vakuutella tunteitaan, mutta Peppi ei tuntenut voivansa luottaa Sergeihin, joka oli ennenkin huijannut häntä väittäessään rakastavansa tyttöä. Sergei ei kuitenkaan luovuttanut, vaan päätti puheiden sijasta osoittaa teolla tunteidensa suuruuden. Sergei pyysi Pepiltä vielä yhtä mahdollisuutta ja kutsui tämän ravintolaan. Sergei kosi Peppiä, mutta ennen kuin tyttö ehti vastata, Antti saapui paikalle ja vangitsi edelleen seurantalaitetta pitäneen Sergein, joka oli liikkunut määrättyjen rajojen ulkopuolelle. Sergei kuitenkin selvisi huomautuksella.
Pepin ja Sergein kihlajaisten jälkeen Pepin eno Ossi Puolakka meni saunaan Sergein kanssa ja juotti tämän humalaan. Sergein sammuttua Ossi raahasi hänet Rovaniemelle menevään junaan. Myöhemmin Peppi ilmoitti suostuvansa Sergein kosintaan ja haluavansa tämän vaimoksi. Pari meni naimisiin vankilassa Pepin kosinnan jälkeen ja Sergein vapauduttua vankilasta he muuttivat asumaan yhdessä Jirin ja Heidin kanssa samaan asuntoon.
Elämä Pihlajakadulla > Heiskasen ahdistelu, joutuminen Siperiaan ja Taigan syntymä

Peppi ja Sergei muuttivat edesmenneen Aarne Luomasen entiseen asuntoon. Mystinen vakooja alkoi ottaa salaa kuvia heistä ja Helenasta sekä lähetteli uhkausviestejä ja vakoili heidän liikkeitään. Helena ja Sergei saivat palapelin palasia, joista muodostui kuva viikatemiehestä ja viikatteen terällä istuvasta korpista. He uskoivat vainoajan olevan menehtyneeksi oletettu Korppi, mutta syylliseksi paljastui  Heiskanen, Korpin poika. Heiskanen yritti räjäyttää Sergein, Pepin, Helenan, Sebastianin ja Isabellan tunnelissa, mutta nämä pääsivät pakoon ja uskoivat Heiskasen kuolleen räjähdyksessä. Seppo voitti kahden hengen lomamatkan yksityislentokoneella Havaijille. Lentokoneesta Seppo löysi kaapatut Sergein, Pepin, Sebastianin ja Isabellan vangittuina. Heiskanen myrkytti lentäjän ja ajoi lentokoneen pakkolaskeutumaan Siperiaan. Sergei, Peppi, Helena, Sebastian ja Isabella elelivät erämaasta löytyneessä mökissä, ja jonkin ajan kuluttua Heiskanen saapui paikalle aseen kanssa. Heiskanen ampui vahingossa Sebastiania, tarkoituksenaan ampua Isabellaa. Peppi synnytti tyttövauvan, jonka Heiskanen otti mukaansa ja vangitsi muut mökkiin. Hän päätti polttaa heidät elävältä, mutta Seppo ilmaantui paikalle ja ampui Heiskasen. Joukko onnistui palaamaan kotiin, mutta Seppo poistui Helsingistä. Taigaksi nimetyn lapsen ristiäisiin saapunut Veera Puolakka ei voinut hyväksyä Pepin mieheksi Sergeitä rikollistaustan vuoksi, joten hän lähti pois Pepin ja lapsen elämästä.
Elämä Pihlajakadulla > Taloudelliset ongelmat, rikollisuutta ja ero Pepistä

Sergein vanha rikolliskumppani tarjosi ”hämärähommia”, joihin hän ei kuitenkaan suostunut. Sergei ja Peppi suunnittelivat uuden auton ostamista, mutta eivät saaneet lainaa Sergein rikollistaustan vuoksi. Sergei päätti suostua yhteen hämärähommaan, mutta keikan jälkeen rikollispomo Rampe kiristi Sergein uuteen keikkaan. Sergeitä puukotettiin, ja hän joutui sairaalaan. Peppi päätti erota Sergeistä ja muutti Taigan kanssa Lappiin.
Elämä Pihlajakadulla > Marianna Kurjen sabotointi

Marianna Kurki huumasi Heidi Aaltosen, jonka Sergei löysi rappukäytävästä sekavana. Sergei selvitti totuuden Mariannasta, mutta tämä teki Sergeistä kaikkien silmissä pakkohoitoa kaipaavan mielenvikaisen. Sergeitä haastatellen totuutta jäljittelivät myös Elias Vikstedt ja Mariannan serkku Lari Väänänen, jotka Marianna vangitsi. Sergei ja Janne Haukkala kidnappasivat Mariannan kiristääkseen tiedon siitä, minne tämä on vanginnut pojat ja Heidin. He epäonnistuivat ja Sergei vietiin takaisin mielisairaalaan. Lopulta Kalle Laitela ja Miska Koistinen onnistuivat pelastamaan kaapatut. Marianna joutui samaan mielisairaalaan kuin Sergei ja luuli pitkään olevansa oikeasti Heidi, kunnes hänet saatiin lääkkeiden avulla palaamaan todellisuuteen. Sergei esitti sairaalassa kärsivänsä psykoosista, jotta saisi kostaa Mariannalle. Marianna avautui Sergeille lapsuudestaan ja Sergei näki kuinka tyttö katui tekojaan. Hän jopa alkoi säälimään Mariannaa. 
Sergei palasi kotiin ja korjasi välinsä Helenaan sekä Sebastianiin.
Sergei alkoi ymmärtämään Mariannaa ja he ystävystyivät, vaikka Sergei oli epäilevä heidän suhteen. Pikkuhiljaa molemmille kehittyi tunteita. Sergei ja Marianna aloittivat suhteen Helenan ja Sebastianin pettymykseksi. Sebastian pyysi Sergein ex-vaimoa Peppiä käymään, he yrittivät yhdessä saamaan Mariannan ja Sergein eroamaan. Peppi ja Sergei palasivat yhteen vähäksi aikaa, kunnes Sergeille selvisi Pepin ja Sebastianin touhut. Hän käski Pepin ja Taigan lähtemään takaisin Rovaniemelle.
Elämä Pihlajakadulla > Uusi alku ja seurustelu Mariannan kanssa

Peppi palasi Helsinkiin vuoden 2015 lopulla ja sai töitä fysioterapeuttina. Peppi toi myöhemmin Taigankin Helsinkiin. Sergeillä ja Mariannalla oli tuolloin salasuhde, joka tuli ilmi, kun Amandassa vastakkaisesta huoneesta tuli Aki Nikkinen ja Peppi samaan aikaan. Heilläkin on suhde. Sergei ja Peppi lupasivat hyväksyä toistensa seurustelukumppanit Taigan takia. Kuitenkin Peppi erosi Akista sillä oli vielä rakastunut Sergeihin ja oli vain Akin kanssa että Sergei tulisi mustasukkaiseksi.
Elämä Pihlajakadulla > Mariannan raskaus, keskenmeno ja Eliaksen kuolema

Myöhemmin Monican järjestämissä yllätysjuhlissa kävi ilmi että Marianna on raskaana Sebastianille. Sen myötä Sergei katkaisi välit molempiin kuten myös Monica joka hääsi vielä Mariannan kodistaan. Lopulta Sergei halusi lähteä pakoon tätä kaikkea ja lähti Rovaniemelle Pepin ja Taigan luokse. Hän ajatteli että voisi aloittaa uudelleen Pepin kanssa. Kuitenkin hän soitti Mariannalle muttei sanonut puhelussa mitään, Peppi huomasi sen ja sanoi että Sergei rakastaa vielä Mariannaa. Niinpä Sergei palasi ja teki sovinnon molempien kanssa. Mutta Marianna saikin keskenmenon. Kun Marianna oli asunut jo pitkään Sebastianilla, niin tämä halusi että hän muuttaa pois. Lopulta Sergei tarjosi hänelle asuinpaikkaa, ja sanoi että rakastaa tätä ja Marianna väitti samaa vain että saisi Sebastianin uudelleen raskaaksi. Sillä Marianna oli saanut keskenmenon, josta vain Kristiina Pohjonen tiesi. Marianna sai kuitenkin häädettyä hänet kaupungista. Elias Vikstedt sai tietää Mariannan keskenmenosta ja antoi tälle vuorokauden aikaa kertoa siitä Sebastianille. Mariannan piti kuitenkin keksiä keino, miten Elias ei kertoisi kellekään, joten hän ajoi Eliaksen yli ja hän kuoli saamiinsa vammoihin. Kun Marianna yritti lavastaa keskenmenon lavastamalla Camilla Axelssonin syylliseksi heittäytymällä portaita alas, Sergei sai tietää Mariannan keskenmenosta lääkäriltä. Niinpä Sergei ja Mariannan äiti Raakel Kurki yrittivät järjestää Mariannan mielisairaalaan. Sergeillä ei ollut silloin aavistustakaan Mariannan osuudesta Eliaksen kuolemaan. Marianna kuitenkin sai selville Sergein ja Raakelin juonesta. Hän piti Sergeitä ja Raakelia sidottuna, mutta he kumpikin selvisivät. Sittemmin sen jälkeen Mariannaa vainoamalla hän sai selville, että Marianna tappoi Eliaksen. Maaliskuussa 2017 Marianna tunnusti hautausmaalla Sergein kuunnellessa puun takaa, että on murhannut Eliaksen. Siksi tämä joutui vankilaan. Mutta kun Mariannaa oltiin siirtämässä toiseen vankilaan, poliisi Linda Eerikäinen kolkattiin ja Raakel ja Marianna tekivät kaksoisitsemurhan hukuttautumalla.
Elämä Pihlajakadulla > Kuntosalin myyminen ja autovarkaudet

Mariannan joudutta vankilaan Sergei oli poissa tolaltaan, varsinkin sen jälkeen kun Marianna ja Raakel tekivät itsemurhan. Sergei ja Sebastian myivät kuntosali Amadeuksen. Maalis-huhtikuussa 2017 Sergei aikoi katkerana ja pettyneenä suunnitella autovarkauksia, vaikka Sebastian yritti estää häntä, kun hän yritti varastaa autoa. Sebastian järjesti hänelle tapaamisen psykologin Pirita Saloniuksen kanssa, keneltä Sebastian itsekin oli saanut apua. Sergei puhui Piritan kanssa ja hänen olo helpottui, mutta hän kuitenkin jatkoi salaa kenenkaan tietämättä autojen varastamista ja myymistä Kari Taalasmaan autokorjaamon kautta. Kari suostui Sergein kanssa tekemään yhteistyötä sillä ehdolla, että tulot jaettaisi puoliksi. Lopulta Sergei ja Kari jäivät kiinni Lindalle. Sergei kiristi Lindan hiljaiseksi Lindan ottamilla lahjuksilla. Myöhemmin Sergei oli tuuraamassa Amandassa, ja Sebastian ehdotti vakkaripaikkaa siellä.
Elämä Pihlajakadulla > Alissan ja Sergein bisnekset, joutuminen vankilaan ja poistuminen sarjasta

Sebastianin ehdotuksen jälkeen Sergei päätyi kuitenkin murtautumaan autoon, jonka takapenkillä Alissa Nikkinen nukkui. Alissa alkoi kiristämään Sergeiltä rahaa videolla, jonka hän otti autovarkauksien yhteydessä. Sergei päättikin mennä töihin Amandaan rahanpuutteen vuoksi. Alissa myös ehdotti Sergeille yhteistyötä, jossa he aloittaisivat autovarkauksien lisäksi asuntomurrot. He yrittivät tätä, mutta epäonnistuivat. Seuraavaksi Alissa keksi, että Sergein pitää kidnapata hänet, jotta Gunnar Mustavaara voisi maksaa heille rahat, jotka he olivat velkaa Sergein autovarkauspomolle. Kun Sergei epäonnistuneiden yritysten jälkeen päätti lopettaa yhteistyön, Alissa pyysi isäänsä Akia Sergein tilalle. Sergei sai tietää Nikkisten toimista ja kiristi heiltä puolet rahoista, jotka hän myös sai. Aki ja Alissa lavastivat Sergein syylliseksi kidnappaukseen, joten hän joutui vankilaan.
Sergei karkasi vankilasta ja lähti ajamaan autolla pois Helsingistä. Maantiellä hänen pakoautonsa kuitenkin räjähti ja Sergei jätti sarjan. Hahmon ruumista ei löydetty. Myöhemmin tuntematon henkilö ripotteli Sergein oletetut tuhkat Alissan päälle tämän nukkuessa. Myöhemmin selviää että Alissan vainoaja on Sergei, nimittäin tätä vastaan kerättiin todistusaineistoa Sergein mahdollisesta ”kuolemasta”.
Elämä Pihlajakadulla > Sergein paluu räjähdyksen jälkeen

Sergei palasi sarjaan Taigan karattua Pietarilta, tämän mentyä juttelemaan hetkeksi työkaverinsa kanssa. Sittemmin Taiga on nähnyt Sergein muutaman kerran ja kertoi Pepille nähneensä tämän. Peppi ja tämän miesystävä Pietari näkivät hänet myös myöhemmin, ja alkoivat selvittämään kuoliko Sergei sittenkään. Peppi kävi jättämässä kirjeen Sergein haudalle, jossa hän sanoo haluavansa Sergein ottavan yhteyttä häneen. Sergei kävi nostamassa sen. Myöhemmin he näkivät sairaalassa, jossa Sergei kertoi miten asiat olivat menneet. Alissa lähti hakemaan Akin luota tavaroita, ja Sergei oli siellä häntä odottamassa. Tästä Alissa järkyttyi ja lähti pakoon, myöhemmin Aki löysi hänet kotoaan ja hän joutui sairaalaan. Akin työpöydältä löytyi marmorikuula, tällä Sergei vihjasi siitä Akille että hän on elossa vielä. Sergei meni sairaalalle Alissan luo, mutta Alissa oli vajonnut koomaan. Alissa kuitenkin heräsi myöhemmin Akin pamautettua viinipullon auki. Pietari liittyi Akin joukkoihin mustasukkaisuudessaan ja löysikin Sergein piilopaikan. Pietari värväsi Lolan, joka oli ollut ennen onnettumuuttaan hyvä tietokoneiden kanssa, hakkeroimaan Sergein tietokoneen ja siinä he myös onnistuivat. He poistivat todisteet Akin ja Alissan osuudesta Sergein lavastukseen. Sergeillä kuitenkin oli muistitikku, jossa oli todisteet. Se löytyi Taigan korun sisältä, jonka Peppi löysi astuttuaan vahingossa sen päälle. He katsoivat sen Pietarin kanssa ja totuus paljastui Pepillekkin. Aki, Alissa ja Pietari lavastivat ryöstön, jossa kyseinen tikku varastettaisiin ja tämän jälkeen Aki ja Alissa heittivät sen mereen. Sergei meni suutuspäissään Akin toimistoon uhittelemaan, mutta kävikin ilmi että poliisit olivat siellä jo odottamassa.
Elämä Pihlajakadulla > Vankilasta karkaaminen ja pako

Peppi tuli tapaamaan Sergeitä vankilaan, ja sillä välin kun vartija katsoi puhelintaan Peppi näytti kädessään olevaa viestiä, jossa käski Sergein hankkiutumaan sairaalaan. Sergei värväsikin sellitoverinsa Tero Puustisen hakkaamaan hänet. Kun Sergei vietiin sairaalaan, Peppi tuli käymään Sergein huoneessa. Paljastui, että he suunnittelivat Sergein vankilapakoa. Peppi juonitteli vartijan lähtemään pois käytävästä. Kun Sergei ja Peppi lähtivät pakoon, Pietari Haukkala tuli vastaan ja näki heidät. Hän oli soittamassa vartijoita paikalle, mutta Peppi pyysi tätä olla tekemättä sitä. Sergei ja Peppi lähtivät Taigan kanssa pois.
Rakkauselämä

Isabella Holm: suhde, päättynyt
Peppi Puolakka: avioliitto, päättynyt, avioliitosta syntyi Taiga Kuula, nykyinen naisystävä
Marianna Kurki: suhde, myöhemmin kihlaus, päättynyt
Evoluutiopsykologia

Evoluutiopsykologia on evoluutiobiologian periaatteiden ja tietämyksen soveltamista psykologian teorioihin ja tutkimukseen.